
SRETNI PRINC 



isoko nad gradom stajao je na 
visokom stupu kip sretnoga 
princa. Bio je od glave do pete 
pokriven tankim listićima zlata, 
mjesto očiju imao dva sjajna 
safira, a veliki crveni rubin sjao 
se na koricama njegova mača. 
Sve ga je gledalo i divilo mu se. 
sJ.iier) ie kao kokot na krovu«, opazi je¬ 


dan od gradskih vijećnika, koji je sebe sma¬ 
trao čovjekom od ukusa u pitanjima umjetno¬ 
sti; »samo što nije ni od kakove koristi«, na¬ 
doda, jer se bojao, da bi ga možda smatrali 
nepraktičnim, što on baš nikako nije bio. 

»Zašto ti nisi kao sretni princ?« zapita 
jedna brižna majka svog malog sinčića, koji 
je plačući zahtijevao mjesec. »Sretnom princu 
nikada ne pada na um, da plače za nečim«. 

»Veseli me, što ima barem netko, koji je 
potpuno sretan na tom svijetu«, reče tiho je¬ 
dan razočarani, gledajući na prekrasan spo¬ 
menik. 

»Izgleda kao angjeo«, reče nekoliko siro¬ 
čadi, dolazeći iz katedrale u purpurno crvenim 
haljinicama i čistim ovratnicima. 

»Otkuda znate?« zapita učitelj matematike, 
»ta vi niste ni jednog vidjeli«. 

»O, jesmo, u snu«, odgovoriše djeca; i 
učitelj matematike nabra čelo i uozbilji se, jer 
nije odobravao dječjih snova. 

Jedne noći preleti mali lastić preko grada. 
Njegovo je društvo otputovalo već prije šest 
sedmica u Egipat, no on je zaostao, jer se 
zaljubio u jednu prekrasnu trsku. Rano u 
proljeće opazio ju je lastić prvi put, kad je 
letio za nekakvim velikim žutim leptirom iznad 
rijeke, i tako se bio oduševio vitkošću trske, 
te se zadržao s njom u razgovoru. 

»Hoćeš li, da te ljubim?« zapita je lastić, 
koji je volio da uvijek ide ravno do cilja. 
Trstika mu se duboko naklonila. I on se stao 


zalijetati oko vitke trstike, lako dodirivao vodu 
svojim krilima i izvodio na njoj male srebrene 
talase. To je bio način, kojim je on udvarao, 
i to je potrajalo cijelog ljeta. 

»Smiješne li ljubavi«, cvrkutale su druge 
lastavice; »trstika nema baš nikakova imetka, 
a roda ima i previše«, — i doista je rijeka bila 
puna i prepuna trstike. A kad je onda nadošla 
jesen, odljeteše sve lastavice. 

Kad su one odljetjele, osjeti se lastić sam 
i zasiti se svoje romantične ljubavi. »Ne umije 
da se zabavlja«, reče, »a mislim, da je i koketa, 
jer neprestano flirtuje sa vjetrom«. I doista, 
kadgod bi vjetar dunuo, trska se klanjala što 
je mogla gracioznije. 

»Rado ću priznati, da je valjana domaćica«, 
nastavi lastić; »ali ja volim putovanja, pa bi 
ih morala voljeti i moja žena«. 

»Hoćeš li sa mnom na put?« upita ptić 
naposljetku trstiku; no ova je samo zanijekala 
glavom — toliko joj je domovina bila srcu 
prirasla. 

»Ti si se sigrala sa mnom«, usklikne lastić, 
»ja ću k piramidama. Zbogom!« I odleti. 

Cijeli je dan letio, a naveče stigne u grad. 
»Gdje da odsjednem?« reče; »jamačno je grad 
već sve udesio«. 

Tada ugleda kip na visokom stupu. »Tu ćti 
da odsjednem«, usklikne, »položaj je lijep i 
i ima dosta svježeg zraka«. I spusti se ravno 
medju noge sretnoga princa. 

»Imam zlatnu spavaonicu«, reče zadovoljno 
sam sebi, ogledavajući se i spremajući se da 
usne; ali baš kad je htio da zaturi glavu pod 
krilo, padne na nj velika kaplja kiše. 

»Kako je to čudnovato!« usklikne; »na 
nebu ni najmanjeg oblačka, zvijezde su jasne 
i svijetle, a ipak kiši. Klima je u sjevernoj 
Evropi zaista ogavna. Trstika je vrlo voljela 
kišu, no to je bilo zbog egoizma«. 

Padne i druga kaplja. 

»Kakovu svrhu ima jedan kip, ako ne može 
da me zaštiti od kiše?« reče ptić; »ogledat ću 
se radije za kakovim dimnjakom«, i već je htio 
da poleti dalje. 

No još prije no što je raširio krila, padne 
i treća kaplja; on pogleda u vis i opazi no, 
što je opazio? 


Oči sretnoga princa bile su pune suza, i 
suze su mu tekle preko zlatnih obraza. Lice 
mu je bilo tako divno u mjesečevu svijetlu, 
da je lastića obuzelo smilovanje. 

»Tko si ti?« upita on. 

»Ja sam sretni princ«. 

»Pa zašto plačeš?« upita ptić; »cijeloga si 
me smočio«. 

»Dok sam ja još bio živ i imao ljudsko 
srce«, živio sam u dvorcu Nebrigovcu u koji 
briga nema pristupa. Preko dana igrao sam 
se s drugovima u vrtu, a naveče plesao u ve¬ 
likoj dvorani. Sve naokolo vrta dizao se vrlo 
visok zid, ali nikad ja nisam ni pomislio da 
pitam, što je iza njega, tako je sve bilo lijepo 
oko mene. Moji su me dvorjani nazivali sret¬ 
nim princem, i ja sam doista bio sretan, ako 
zadovoljstvo znači sreću. Tako sam živio, a 
tako sam i umro. A sada kad sam mrtav, po¬ 
stavili su me tu, tako visoko, te mogu da vidim 
svu rugobu i svu nevolju mojega grada, pa 
ako mi i jest srce od olova, ja ne mogu da ne 
plačem«. 

»Kako, ono dakle nije od pravoga zlata?« 
reče ptić u sebi. Bio je i previše uljudan, da 
primjeti glasno takovu ličnu opasku. 

»Daleko odavle«, nastavi kip tihim, melo¬ 
dičnim glasom, »daleko odavle u jednoj maloj 
uzanoj ulici stoji siromašna kuća. Jedan je od 
njezinih prozora otvoren, pa vidim jednu ženu, 
kako sjedi kod stola. Lice joj je mršavo i 
ispijeno, a ima hrapave, crvene' ruke, izbodene 
iglom, jer to je jedna švelja. Veze ljiljane na 
svilenoj haljini, koju će da nosi najljepša kra¬ 
ljičina dvorska dama na prvom dvorskom 
plesu. U jednom kutu sobice leži njezin mali 
sinčić bolestan u krevetu. Trese ga groznica i 
on moli naranču. Majka mu ne može da dade 
ništa doli vodu iz rijeke, i zato on plače. Ptico, 
ptico, mala ptico, hoćeš li joj ponijeti rubin sa 
korica mojega mača? Meni su noge pričvršćene 
na stupu, pa ne mogu ni da se maknem«. 

»Mene očekuju u Egiptu«, reče lastić. »Moji 
drugovi lete uz Nil i zabavljaju se s velikim 
lotosovim cvjetovima. Skoro će poći spavati u 
grob velikoga kralja. On je umotan u žuto 
platno i balzamovan mirodijama. Oko vrata mu 


visi ogrlica od blijedo zelenog nefrita, a ruke 
su mu kao osušeno lišće«. 

»Ptico, ptico, mala ptico«, reče princ, »zar 
ne ćeš ovu jedinu noć da ostaneš kod mene i 
da mi budeš poslanikom? Dječak je tako že¬ 
dan, a majka tako tužna«. 

»Čini mi se, da mi nije baš do dječaka«, 
odgovori lastić. »Kad sam ljeto stanovao kraj 
rijeke, uvijek su se za mnom bacah kamenjem 
surovi dječaci, sinovi mlinarovi. Dakako, da 
me nikad nisu pogodili, jer mi laste letimo i 
previše dobro, a osim toga ja potječem od jedne 
familije, koja je glasovita sa svoje brzine, ali 
je to u svakom slučaju bio znak nikakova po¬ 
štovanja«. 

Ali je sretni princ gledao tako tužno, da se 
je malom lastiću sažalilo. »Tu je vrlo studeno«, 
reče, »no ja ću ipak ostati još ovu noć kod tebe 
i biti tvojim poslanikom«. 

»Hvala ti, mala ptico«, reče princ. 

I lastić izbode iz prinčeva mača veliki rubin 
i poleti s njim preko gradskih krovova, noseći 
ga u kljunu. 

Proletio je mimo tornja katedrale, na kojoj 
stoje bijeli mramorni angjeli. 

Poletio je preko palače i čuo plesnu muziku. 
Jedna lijepa djevojka izadje na balkon sa svo¬ 
jim draganom. »Kako su divne zvijezde«, reče 
joj on, »i kako je divna moć ljubavi!« »Nadam 
se, da će moja plesna haljina biti gotova«, 
odgovori ona, »dala sam uvesti na njoj ljiljane; 
ali ove švelje su tako lijene. 

Lastić poleti preko rijeke i ugleda svjetiljke 
na jarbolima brodova. Poleti preko ghetta i 
vidje, kako stari Židovi trguju i važu novac 
na bakrenim tezuljama. Za kratko vrijeme 
stiže do siromašne kuće i pogleda unutra. Dje¬ 
čak se bacao u groznici, a majka je usnula od 
umora. Lastić doleti u sobu i položi rubin na 
stol, upravo do ženina naprstnjaka. Onda za- 
kruži tiho oko posteljice i ohladi krilima čelo 
dječakovo. »Kako mi je hladno,« reče dječak, 
»čini se, da mi je bolje,« i zapadne u krepki 
san. Nato poleti lastić natrag do sretnoga 
princa i pripovjedače mu, što je učinio. »Čudno¬ 
vato,« reče, »odjednom rni je postalo sasvim 
toplo, i ako je tako studeno.« 


»To je od dobroga djela,« reče princ. I mali 
ptić stane razmišljavati o tom i usne. Mišljenje 
ga je uvijek činilo pospanim. 

Kad je svanuo dan, poleti ptić na rijeku i 
okupa se. »Osobita li fenomena«, reče profesor 
ornitologije, prolazeći upravo preko mosta, 
»lasta zimi!« I napiše o tom dugačak članak 
za lokalne novine. Sve je govorilo o tom sa¬ 
stavku, koji je bio tako bogat riječima, da ga 
bas nitko nije mogao razumjeti. 

»Noćas ću u Egipat«, reče lastić i bijaše 
vrlo zadovoljan kod te pomisli. Posjetio je sve 
spomenike i javne zgrade u gradu i dugo sjedio 
na vršku tornja. Gdjegod se je pojavio, za- 
živkali bi vrapci i jedan bi rekao drugome: 
»otmjena li stranca!« što je lastića vrlo za¬ 
bavljalo. 

Kad je izašao mjesec, poleti natrag k sret¬ 
nome princu. »Imaš li kakovih poruka za Egi¬ 
pat?« klikne, »sad ću da putujem onamo«. 

Ptico, ptico, mala ptico, reče princ, »ne ćeš 
li još jednu noć ostati kod mene?« 

»Na mene čekaju u Egiptu.« odgovori 
lastić. »Sutra će moji drugovi poletjeti prema 

drugom kataraktu. Tamo leži nilski konj pod 
rnuljem, a na velikom prijestolju od granita 
sjedi bog Memnon. Cijelu noć gleda prama 
zvijezdama, a kad sine zvijezda Danica, istisne 
dugačak krik radosti i onda je opet tih. O 
podne dodju žuti lavovi na obalu rijeke, da 
piju. Oči su im kao zeleni berilji, a njihova 
rika nadglasava riku katarakta. 

»Ptico, ptico, moja mala ptico,« reče princ, 
»daleko odavle preko grada vidim jednog mla¬ 
dog čovjeka u nekoj potkrovnici. Naslonio se 
nad stol, pokriven papirima, a kraj njega stoji 
u čaši vode mala kita uvelih ljubica. Kosa mu 
je smedja i kovrčava, usne mu crvene kao 
cvijet granata, a ima velike i sanjarske oči. 
Pokušava da dogotovi svoj igrokaz, ali ne može 
da nastavi od studeni. Nema vatre u peći, a od 
gladi je onemoćao.« 

»Ostat ću još jednu noć kod tebe,« reče 
lastić, koji je uistinu imao dobro srce. »Zar ću 
i njemu ponijeti jedan rubin?« 

»Ah ,nemam više ni jednoga rubina«, reče 
princ, »samo su mi još ostale moje oči. One 
su načinjene od rijetkih safira, što su ih ljudi 


donijeli prije hiljadu godina iz Indije. Izbodi 
jedno i ponesi mladiću. On će ga prodati 
kakvom draguljaru i nabaviti sebi i hrane i 
vatre i dovršiti svoj komad«. 

»Dragi kraljeviću«, reče lastić, »ja ti toga 
ne mogu učiniti,« i zaplače. 

»Ptico, ptico mala ptico,« reče princ, »učini, 
kako ti velim«. 

I tako je lastić izbo princu oko i poletio do 
djakove potkrovniee. Nije bilo teško uletjeti u 
nju, jer je na krovu bila jedna rupa. Kroz nju 
doleti ptica u malu sobicu. Mladić je zakopao 
glavu u ruke i zato nije čuo lepršanje ptice, a 
kad je digao glavu, nadje lijepi safir, koji je 
ležao na poblijedjelim ljubicama. 

»Počinju da me cijene«, usklikne; »to je 
sigurno od kakvog velikog poštovatelja. Sad 
mogu da dovršim svoj komad«. I izgledao je 
potpuno sretan. 

Slijedećeg dana spusti se lastić u lijetu do 
luke. Sjede na jarbol najvećeg broda i proma¬ 
traše mornare, koji su na užetima izvlačili ve¬ 
like svežnjeve iz brodske trupine. »Gore!« vi¬ 
kali su kod svakog poteza užetom. 

»Ja putujem u Egipat!« klicao je ptić; ali 
nitko se nije osvrtao na njega, a kad je mjesec 
izašao na nebo, poleti k sretnome princu. »Do¬ 
šao sam, da ti kažem zbogom«, dovikne mu. 

»Ptico, ptico, mala ptico«, reče princ, »ne 
ćeš li još jednu noć da ostaneš kod mene?« 

»Zima je«, reče lastić, »i skoro će hladni 
snijeg. U Egiptu šija toplo sunce na zelene 
paome, a krokodili leže u mulju i gledaju 
lieno preda se. Moji prijatelji grade gnijezdo 
u hramu Baalbekovu, a gledaju ih golubi 
bijelih i crvenih pera i guču. Dragi kraljeviću, 
ja te moram ostaviti, ali ja te nikad ne ću za¬ 
boraviti, a prvog ću ti proljeća donijeti dva 
lijepa dragulja za ove, koje si dao. Rubin će 
biti crveniji od crvene ruže, a safir tako modar 
kao veliko more«. 

»Tamo dolje na trgu«, reče princ, »stoji 
jedna mala djevojčica sa žigicama, koje su 
joj pale u mlaku i sve se pokvarile. Otac će je 
tući, ako mu ne donese kući novaca, i ona plače. 
Izbodi mi i drugo oko i podaj joj ga, pa je otac 
ne će tući«. 

»Ja ću još jednu noć ostati kod tebe«, reče 


ptić, »ali ne mogu da ti izbođem oka. Ti bi onda 
bio potpuno slijep«. 

»Ptico, ptico, mala ptico«, reče princ »učini, 
kako ti velim«. 

I tako je lastić iskopao princu i drugo oko 
i poletio s njim. Poletio je nad glavom djevoj¬ 
čice i spustio joj dragulj u ruku. »Vide lijepa 
stakla!« Uslikne mala i otrči zadovoljno kući. 

Nato se ptić vrati k princu. »Sada si ti 
slijep«, reče mu, »i sada ću ja uvijek ostati kod 
tebe«. 

»Ne, mala ptico«, reče jadni kraljević, »ti 
moraš u Egipat«. 

»Ja ću uvijek ostati kod tebe«, reče lastić 
i usne do nogu kraljevića. 

Slijedećeg dana sjedne princu na rame i pri¬ 
povijedaše mu priče o svemu, što je vidio u 
stranim zemljama. Pripovijedao mu je o crve¬ 
nim ibisima, koji u dugačkim redovima stoje 
na obalama Nila i hvataju kljunovima zlatne 
ribe; o sfingi, koja je stara kao svijet, a živi 
u pustinji i sve zna; o trgovcima, koji pola¬ 
gano idu kraj svojih deva i nose u rukama 

čisla od jantara; o kralju Mjesečeva brda, koji 
je crn kao ebanovina i moli se velikom kristalu; 
o velikoj zelenoj zmiji, koja spava u drm 
paome i ima dvadeset svećenika, koji je hrane 
medenjacima; i o patuljcima, koji na velikim, 
plosnatim listovima jedre preko velikoga je¬ 
zera i uvijek ratuju sa leptirima. 

»Draga mala ptico«, reče princ, »ti ini pri¬ 
povijedaš o divnim stvarima, ali divnija od 
svega je patnja čovjeka i žene. Nema tajne, 
koja je veća od nevolje. Poleti nad mojim gra¬ 
dom, mala ptico, i pripovijedaj mi, što si 
vidjela«. 

I tako je lastić poletio nad velikim gradom 
i vidio bogate radosne i vesele u njihovim 
lijepim kućama, dok su prosjaci sjedjeli pred 
vratima. Poletio je niz tamne ulice i vidio 
bijela lica gladne djece, kako ravnodušno gle¬ 
daju na crne ceste. Pod lukom jednoga mosta 
ležahu dva mala dječaka i držahu se zagrljeni, 
da se griju jedan od drugoga. »Mi smo tako 
gladni!« rekoše. »Ne smijete ovdje ležati«, 
izderao se na njih stražar, i onda su dječaci 
izašli na kišu. 

Tada je ptić poletio natrag k princu i pri¬ 
povijedao mu, što je vidio. 

»Ja sam čitav pokriven finim zlatom«, reče 
princ, »ti mi ga moraš skinuti, list po list, i 
dati ga mojim siromasima; ljudi uvijek drže, 
da ih zlato može usrećiti«. 

I list po list finoga zlata skidao mu je 
ptić, dok nije sretni princ izgledao posve siv 
i mrk. List po list finoga zlata nosio je ptić 
siromasima, a lica djece postadoše ružičastija, 
i ona se smijahu i igrahu svoje igre na ulicama. 
»Sad imamo kruha!« klicahu. 

Onda je pao snijeg, a poslije snijega dodje 
studen. Ulice su izgledale kao da su načinjene 
od srebra, tako su bile sjajne i blistave; du¬ 
gačke sige leda visjahu kao kristalni bodeži 
sa zabata krovova; sve je izlazilo u debelim 
krznima; mala djeca nosila su debele crvene 
kape i trčala po ledu. Jadnom malom lastiću 
postajalo je sve studenije i studenije; ali nije 
htio ostaviti princa, jer ga je previše zavolio. 
Skupljao je mrvice na pekarovim vratima, kad 
pekar nije gledao napolje i pokušavao da se 
ogrije lepetanjem krila. 

No konačno je ipak znao, da mora umrijeti. 
Imao je upravo još toliko snage, da još jednom 
poleti princu na rame. 

»Zbogom, dobri kraljeviću!« reče posve tiho, 
»smijem li ti poljubiti ruku?« 

»Veseli me, da ideš konačno u Egipat«, 
reče princ, »ti si tu predugo zaostao, mali moj 
lastiću; ali me moraš poljubiti u usta, jer ja 
te ljubim«. 

»Ne idem ja u Egipat«, reče laštić, »ja idem 
u kuću smrti. Smrt je brat sna, zar ne?« 

I poljubi sretnoga princa u usta i pade 
mrtav pred njegove noge. 

Tada se iz unutrašnjosti kipa začulo neko 
pucketanje, baš kao da se nešto slomilo. Olovno 
srce puklo je po srijedi na dva komada. Bila 
je baš stroga, ciča zima. 

Rano ujutro slijedećega dana prolazio je 
gradonačelnik sa gradskim vijećnicima preko 
trga. Kad su prolazili mimo stupa, pogleda 
prema kipu: »Gospode Bože! kako otrcano 
izgleda sretni princ!« reče. 

»Zbilja otrcano!« rekoše gradski vijećnici, 
koji su uvijek bili mišljenja gradonačelnikova, 


i onda pogledaše na kip. »Rubin mu je ispao iz 
mača, oči su mu ispale, a nije više ni pozlaćen«, 
reče gradonačelnik; »doista ne izgleda bolje od 
kakvog prosjaka«. 

»Ništa bolje od kakvog prosjaka«, rekoše 
vijećnici. 

»A tu do njegovih nogu leži i nekakova 
mrtva ptica«, reče gradonačelnik. »Zbilja mo¬ 
ramo izdati jednu okružnicu, da pticama nije 
dozvoljeno tu umirati«. Gradski pisar zabilježi 
taj predlog u svoju bilježnicu. 

Poslije toga skinuše kip sretnoga princa. 
»Kako već nije lijep, nije više ni za što«, reče 
profesor umjetnosti 11a univerzitetu. 

Potom je kip bačen u peć i gradski je načel¬ 
nik sazvao sjednicu, koja je imala odlučiti o 
tome, što će biti od kovine. »Moramo dakako 
dobiti drugi spomenik«, reče, »i to mora biti 
moj spomenik«. 

»Moj«, reče svaki od gradskih vijećnika i 
oni se stadoše prepirati. Kad sam posljednji 
put čuo o njima, još su se uvijek prepirali. 

»Čudnovato!« reče radnik u talionici, »ovo 

slomljeno srce od olova ne će da se rastali. Mo¬ 
ramo ga baciti.« 

I baci ga na smetište, na kom je već ležala 
mrtva lasta. 

»Donesi mi dvije najdragocjenije stvari iz 
grada«, reče Bog jednome od svojih andjela;. 
i andjeo mu donese srce od olova i mrtvu pticu. 

»Dobro si izabrao«, reče Bog, »u mojem 
rajskom vrtu pjevati će uvijek ova mala ptica, 
a u mojem zlatnom gradu slavit će me sretni 
princ«. 


\ 



SLAVULJ I RUŽA 


je, da će plesati sa- 
mnom, ako joj donesem 
crvenu ružu«, uskliknuo je 
mladi student; »ali u ci¬ 
jelom mom vrtu nema ni 
jedne crvene ruže«. 


U svom gnijezdu na hrastovom stablu čuo 
ga je slavulj, provirio kroz lišće i začudio se. 

»Ni jedne crvene ruže u cijelom mom vrtu!« 
Uskliknuo je i njegove se lijepe oči napuniše 
suzama. »Ah, o kako malenim stvarima zavisi 
sreća. Pročitao sam sve, što su napisali mudri 
ljudi, prodro u sve tajne filozofije, a evo mi 
je život zbog jedne crvene ruže nesretan i 
jadan«. 




»Evo najzad jedan vjeran ljubavnik«, re¬ 
kao je slavulj. »Noći i noći pjevao sam o nje¬ 
mu, premda ga nisam poznavao; noći i noći 
pripovjedao sam njegovu povijest zvijezdama, 
a sad ga eto vidim. Kosa mu je tamna kao 
hijacint, a njegova usta crvena kao ruža nje¬ 
govog čeznuća; ali strast je učinila njegovo 
lice blijedim kao slonova kost, a briga utisnula 
pečat na njegovo čelo.« 

»Sutra navečer daje kraljević ples,« govo¬ 
rio je mladi djak tiho, »i tamo će biti moja 
draga. Ako joj donesem crvenu ružu, plesati 
će samnom do zore. Ako joj donesem crvenu 
ružu, nasloniti će glavu na moje rame i nje¬ 
zina će ruka počivati u mojoj. Ali u mom vi’tu 
nema crvene ruže, i tako ću sjedjeti sam i 
ona će proći mimo mene. Ne će me ni pogle¬ 
dati, i meni će srce pući.« 

»To je zaista vjeran ljubavnik,« reče sla¬ 
vulj. »Ono, što ja pjevam, od toga on trpi; 
što je meni radost, njemu je to bol. Zaista, 
ljubav je nešto divno! Dragocjenija je od sma¬ 
ragda i skupocjenija od finih opala. Biserje i 
granati ne mogu je kupiti i ona se ne prodaje 


na trgu. Njom ne mogu pazariti i ne može se 
ni za zlato odvagnuti na vagi.« 

»Glazbenici će sjedjeti na svojoj galeriji i 
svirati na svojim 'guslama,« reče mladi djak, 
»i moja će draga plesati po zvuku harfe i gu¬ 
sala. Tako će lako plesati, a oko nje će se uz- 
verati dvorjani u svojim šarenim haljinama. 
Ah ona ne će plesati sa mnom, jer nemam za 
nju crvene ruže;« i on se baci u travu, sakrije 
lice u ruke i plakaše. 

»Zašto plače?« Zapitao je prali zeleni gu¬ 
šter, protrčavši kraj njega s repićem u zraku. 
»Da, zašto zapitao je leptir, leteći za jednom 
sunčanom zrakom. 

»Plače za jednom crvenom ružom,« rekao 
je slavulj. 

»Za jednom crvenom ružom?« uskliknuše 
svi; »smiješno!« i mali gušter koji je bio malko 
cinik, zasmija se previše glasno. 

Ah je slavulj znao za bol studentovu i 
sjedio je ćutke na svom hrastu i razmišljao o 
tajni ljubavi. Odjednom raskrili svoja smeđja 
krila i poleti. Kao sjenka žmignuo je kroz šumu 
i kao sjenka poletio preko vrta. 

Tu je nasred travnika stajao jedan divan 
ružin grm, a kad ga je slavulj ugledao, poletio 
je k njemu i sjeo na jednu granu. 

»Daj mi jednu crvenu ružu,« uskliknuo je, 
a ja ću ti za nju pjevati moju najsladju 
pjesmu.« 

Ali grm potrese glavom. »Moje su ruže bi¬ 
jele,« odgovori, »bijele kao morska pjena i još 
bjelije od snijega na brdima. Ali podji do mo¬ 
jega brata, što se vije oko stare sunčane ure, 
on će ti možda dati što tražiš.« 

I tako je slavulj poletio k ražinom grmu 
kod stare sunčane ure. 

»Daj mi jednu crvenu ružu,« uskliknuo je, 
»a ja ću ti za nju pjevati moju najsladju 
pjesmu.« 

Ali grm potrese glavom. 

»Moje su ruže žute,« odgovori, žute kao 
kosa morske djevice, što sjedi na prijestolju 
od jantara, žuće od žutih narcisa, što cvatu na 
livadi prije no što dodje kosac. Ali podji do 
mojega brata, koji stoji pred đjakovim prozo¬ 
rom, možda će ti on dati ono što tražiš.« 


I tako je slavulj poletio k ražinom grmu 
pod đjakovim prozorom. 

»Daj mi jednu crvenu ružu,« uskliknuo je, 
a ja ću ti. za nju pjevati moju najsladju 
pjesmu.« 

Ali je ružin grm potresao glavom. »Moje 
su ruže crvene,« odgovorio je, »crvene kao 
\ noge golubica,' crveni je od koraljnih lepeza, što 
se njišu u morskoj špilji. Ali je zima ukočila 
moje žile, studen izjela moje pupoljke i bura 
slomila moje grane, i tako ove cijele godine 
nisam imao ni jedne crvene ruže.« 

»Ima jedno sredstvo,« odgovori grm, »ali 
je ono tako strašno, da se ja ne usudjujem to 
ni reći.« 

»Reci mi,« reče slavulj, »ja se ne bojim.« 

»Ako hoćeš imati crvenu ružu,« reče grm, 
»moraš je učiniti takovom kod mjesečeva svjetla 
od tvojih pjesama i obojadisati je tvojom vlas¬ 
titom krvlju. Moraš pjevati za mene i pritiski¬ 
vati svoja prsa na moj trn. Cijelu noć moraš 
pjevati, a trn mora probosti tvoje srce i tvoja 
živa krv mora poteći mojim žilama i postati 
mojom.« 

»Smrt je visoka cijena za jednu crvenu ru¬ 
žu,« reče slavulj, »a život je svima vrlo drag. 
Veselo je sjedjeti u zelenom lugu i gledati kako 
se sunce vozi u zlatnim, a mjesec u bisernim 
kolima. Sladak je miris gloga i slatki gjurgjici 
u dolini i mirisna trava na brežuljcima. Ali 
je ljubav bolja od života i šta je jedno ptičje 
srce prema srcu jednoga čovjeka?« 

I raširi svoja smedja krila i poleti. Kao 
sjenka poleti preko vrta i kao sjenka žmigne 
kroz šumu. 

Tu je još ležao mladi djak u travi, kako ga 
je bio ostavio, a suze lijepih očiju još se nisu 
osušile. 

»Raduj se,« usklikne slavulj, raduj se, do¬ 
bit ćeš tvoju crvenu ružu. Ja ću je kod mjese¬ 
čeva svijetla stvoriti od pjesama i obojadisati 
je krvlju iz mojega srca. Sve, što od tebe za 
to tražim, je to, da ostaneš vjeran svojoj lju¬ 
bavi; jer ljubav je mudrija od filozofije, ako 
je ova i mudra, i silnija od moći, ako je ova i 
silna. Plamene su boje njezina krila i plamene 
je boje njezino tijelo. Usne su joj slatke kao 
med, a dah njezin kao tamjan.« 

Student pogleda iz trave i prisluhne; ali nije 
mogao razumjeti, što mu je slavulj govorio, 
jer je razumio samo knjige. 

Ah je to hrast razumio i postao tužan, jer 
je vrlo volio maloga slavulja, koji je svoje gni¬ 
jezdo savio u njegovim granama. 

»Pjevaj mi još jednu posljednju pjesmu,« 
šane mu, »ja ću se osjećati vrlo osamljen, kada 
ti odeš.« I slavulj je pjevao hrastu, a glas mu 
je bio kao voda, koja teče iz srebrena vrča. 

Kad je svršio, ustane student i dohvati bi¬ 
lježnicu i olovku iz džepa. 

»Ima ukusa,« reče u sebi, polazeći iz šume, 
»— ima i talenta za formu to joj se ne može 
poreći; no da li ima i osjećaja? Bojim se da 
ga nema. Ona će biti nešto kao većina umjet¬ 
nika: sve tek stil i nikakove prave unutrašnjo¬ 
sti. Ona bi se jedva žrtvovala za nekoga. Ona 
prije svega misli na muziku, a zna se, kako 
su umjetnosti egoistične. No priznati se mora, 
ima nekoliko lijepih tenora u njezinom glasu. 
Šteta što oni nemaju baš nikakova smisla, ništa 
ne kažu i bez svake su praktične vrijednosti.« 

I popne se u svoju sobu i legne na svoju usku 
postelju i stane misliti na svoju ljubav; skoro 
potom usne. 

A kad je mjesec zasjao na nebesima, doleti 
slavulj do ružina grma i pritisne prsa o trn, 
Cijelu je noć pjevao tako, pritištući prsa o 
trn, a hladni se kristalni mjesec nagnuo i slu¬ 
šao. Cijelu je noć pjevao tako, a trn je sve 
dublje prodirao u njegova prsa, i njegova je 
živa krv sukljala iz njega. 

Najprije je pjevao o nastajanju ljubavi u 
srcu jednoga dječaka i jedne djevojčice. I na 
vrhu ružina grma procvate jedna prekrasna 
ruža, latica se nizaše do latice kao pjesma do 
pjesme. Najprije je bila blijeda kao magla, što 
visi nad rijekom, blijeda kao noge jutra i sre¬ 
brena kao krila sumračja. Kao odraz ruže u 
ribnjaku, takova je bila ruža, koja je procvala 
na vrhu ružina grma. 

No ružin grm dovikne slavulju, neka se još 
jače pritisne na trn. »Pritisni čvršće, maleni 
slavulju,« klikne, »jer će svanuti dan, a tvoja 
ruža ne će biti gotova.« I tako se slavulj pri¬ 
tisnuo još jače uz trn i glasnija i glasnija po- 

stajaše njegova pjesma, jer je sad pjevao o 
budjenju strasti u duši čovjeka i žene. 

I nježno crvenilo dodje u latice ružine kao 
rumenilo na lice vjerenika, kad poljubi usta 
svoje vjerenice. Ali trn još nije pogodio nje¬ 
govo srce, i tako je srce ružino ostajalo bli¬ 
jedo, jer samo krv iz srca jednoga slavulja 
može da obojadiše srce jedne ruže. I grm do¬ 
vikne slavulju, neka se još jače pritisne na trn. 
»Pritisni jače, maleni slavulju,« usklikne, jer 
će svanuti dan, a tvoja ruža ne će biti gotova.« 

I tako se slavulj jače pritisne na trn, i 
dotakne njegovo srce, i njega potrese žestoki 
bol. Gorka, gorka je bila bol i divlja, divlja 
bivala je pjesma, jer sada pjevaše o ljubavi, 
koju smrt preobražava, o ljubavi, koja ni u 
grobu ne umire. I divna se ruža obojadiše cr¬ 
veno kao ruža istočnoga neba. Crven je bio 
vijenac njezinih latica i crveno kao rubin bi¬ 
jaše njezino srce. Ali glas slavuljev postajaše 
slabiji, njegova mala krila počeše lepršati, i 
lagana koprena dodje mu preko očiju. Slabija 
bivaše njegova pjesma, i on osjeti tjeskobu u 
grlu. 

Onda zajeca još jeđamput u posljednjim 
tonovima. Bijeli je mjesec čuo to i zaboravio 
je da zapane i ostao je na nebu. Crvena je ruža 
čula to, zadrhtala sva od slasti i otvorila svoje 
latice hladnom jutarnjem vjetru. Jeka je to od¬ 
nijela u svoju purpurnu pećinu u brdima i pro¬ 
budila usnule pastire iz njihovih sanja. To je 
zalebdjelo nad trskom u rijeci, a ova je zani¬ 
jela glas moru. »Vidi, vidi!« kliknuo je ružin 
grm, »sad je ruža gotova;« ali slavulj ne od¬ 
govori, jer je ležao mrtav u visokoj travi s tr¬ 
nom u srcu. 

Oko podneva otvori student prozor i po¬ 
gleda napolje. »Kakova li čuda i sreće!« us- 
klikne; »tu je jedna crvena ruža!« Nikad u 
životu nisam vidio takove ruže. Ona je tako 
lijepa, siguran sam, da ima dugačko ime;« i 
nasloni se preko prozora i ubra je. Onda uzme 
šešir i poleti u profesorovu kuću s ružom u ruci. 

Profesorova je kćerka sjedjela na ulazu i 
namatala plavu svilu na kotač, a njezin psić 
ležaše joj do nogu. 

»Vi ste mi rekli, da ćete plesati samnom, 
ako vam donesem crvenu ružu,« reče djak. »Tu 

je najcrvenija ruža na svijetu. Nosite je ve¬ 
čeras na vašem srcu, a kad budemo zajedno 
plesali, ona će vam pripovjeđati, koliko vas 
ljubim.« 

Ali djevojka slegne usnama. Bojim se, da 
ne pristaje mojoj haljini,« reče; »a osim toga 
mi je komornikov nećak poslao prave dragulje, 
a svakome je poznato, dragulji vrijede više od 
cvijeća.« 

»Doista, vrlo ste nezahvalni,« usklikne stu¬ 
dent razdraženo; i baci ružu na cestu gdje je 
pala u mlaku, i kotači jednih kola predju pre¬ 
ko nje. 

»Nezahvalna?« reče djevojka; »ja ću vam 
nešto reći: Vi ste vrlo nepristojni — a osim 
toga: što ste vi zapravo? Neki djak, i ništa 
više. Čini mi se, da nemate ni srebrenih kopča 
na cipelama kao komornikov nećak.« I ustane 
i udje u kuću. 

»Kako je ljubav ipak glupa,« reče u sebi 
djak, kad je odlazio; »ona nije ni upola toliko 
korisna kao logika, jer ne dokazuje upravo 
ništa i govori uvijek o nekim stvarima, koje se 

nikad ne će dogoditi, i pušta da čovjek vjeruje 
u neke stvari, koje nisu istinite. Ona je, doista 
nešto posve nepraktično, a kako je u naše doba 
praktičnost sve, vraćam se ja opet k filozofiji 
i studirat ću metafiziku.« I tako se on vrati u 
svoju sobu, izvuče veliku prasnu knjigu i počne 
čitati. 












